
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ
ИНЖ.ЧАНКА КОРАЛСКА – ЗАМЕСТНИК-КМЕТ 

„СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“ 

НА ОБЩИНА БУРГАС

ОТНОСНО: Одобряване на проект за Подробен устройствен план - Парцеларен план (ПУП-ПП) за трасе на кабели 20kV за захранване на нов БКТП в ПИ с идентификатор 47202.13.360 по КК на с. Маринка, находящ се в местност „Долни плочи“, землище на с.Маринка, община Бургас.
УВАЖАЕМИ ОБЩИНСКИ СЪВЕТНИЦИ,

С Решение по т.42 от Протокол № 27/29.07.2025г. на Общински съвет Бургас е разрешено изработването на проект за ПУП - Парцеларен план за трасе на кабели 20kV за захранване на нов БКТП в ПИ с идентификатор 47202.13.360 по КК на с. Маринка, местност „Долни плочи“, община Бургас.
В Община Бургас е постъпило заявление вх.№ 94-01-43929/12.12.2025г. от Неделчо Желязков Михнев с искане за одобряване на Подробен устройствен план - Парцеларен план (ПУП-ПП) за трасе на кабели 20kV за захранване на нов БКТП в ПИ с идентификатор 47202.13.360 по КК на с. Маринка, находящ се в местност „Долни плочи“, землище на с.Маринка, община Бургас.

Със Заповед №1577/10.06.2009 год. на Заместник-кмет на Община Бургас е одобрен ПУП-ПРЗ за бивши имоти с пл. №№ 282 и 299 в бивш масив 13, местност „Долни плочи“, землище на с. Маринка, състоящ се в урегулиране на имотите и обособяване на УПИ ХХII-282,299, УПИ ХХIII-282,299, УПИ ХХIV-282,299, УПИ ХХV-282,299, УПИ ХХVI-282,299, УПИ ХХVII-282,299 и УПИ ХХVIII-282,299, отредени „за вилни сгради“, УПИ ХХI-282, УПИ ХХIX-282 и УПИ ХХХ-282, отредени „за крайпътни обекти“ и УПИ ХХХI-282, отреден „за ТП“, с предвидено в тях ново свободно застрояване, указано с ограничителни линии за застрояване и с показатели за застрояване за устройствена зона „Ов“.

Със Заповед №РД-18-22/24.03.2016 год. на Изпълнителния директор на АГКК е одобрена КККР на землището на с. Маринка, с която за УПИ XXVIII-282,299 е определен ПИ с идентификатор 47202.13.360, а за обслужващата новообразуваните УПИ улица, е определен ПИ с идентификатор 47202.13.364. За обслужващата зона на път I-9 “Бургас – Малко Търново“ е определен ПИ с идентификатор 47202.13.382.
За захранване на нов БКТП в УПИ XXVIII-282,299 се предвижда да се положи нова кабелна линия 20kV, като трасето се предвижда да започне от съществуващ ЖР стълб на съществуваща въздушна линия 20kV „Крушевец“, да премине през ПИ с идентификатор 47202.13.382 по КК – територия на транспорта, през ПИ с идентификатор 47202.13.364 по КК - урбанизирана територия до достигане до БКТП-нов в ПИ с идентификатор 47202.13.360 – урбанизирана територия.

Предмет на проекта за ПУП-ПП е участъка извън урбанизираната територия, а именно ПИ с идентификатор 47202.13.382 със следните характеристики - вид собственост: държавна частна, вид територия: територия на транспорта, НТП: за друг поземлен имот за движение и транспорт.

Дължината на кабела е предвидена да бъде 587.74 м. Площта на сервитута на имота е 942.29 кв.м.

Съгласно Наредба № 16/2004 год. за сервитутите на енергийните обекти е предвиден двустранен сервитут от оста на съоръжението  - на 0,6 м. от  страната на имотите и на 1 м. от към улицата.

Към ПУП-ПП е изготвен регистър на засегнатите имоти и трасировъчен чертеж с координатен регистър, съгласуван от Главен експерт „Геодезия“ на Община Бургас.

Представено е Решение № БС-124-ЕО/25.09.2025г. на РИОСВ-Бургас, с което е решено да не се извършва екологична оценка на план „Изработване на ПУП-ПП за план за трасе на кабели 20kV за захранване на нов БКТП 1x800 kVA и кабел НН в ПИ с идентификатор 47202.13.360 по КК на с. Маринка, местност „Долни плочи“, община Бургас“.
Приложено е становище изх.№ 10-186-3/26.08.2025г. на РЗИ-Бургас, с което не се възразява да се реализира плана.

Съгласно Протокол от 12.12.2024г. на ОПУ-Бургас в следващата фаза на проектиране – технически или работен проект по част „Пътна“ е необходимо да се съгласува с ОПУ-Бургас.

ПУП-ПП е съгласуван с „Електроразпределение Юг“ ЕАД с писмо изх.№ 11695397-1/27.10.2025г., с „ВиК“ ЕАД гр. Бургас с писмо изх.№ ТД-2788-1/26.11.2025г. и с „Виваком България“ ЕАД с писмо изх.№ 5116-8488/04.12.2025г.

На основание чл.128, ал.1 от ЗУТ, проектът е обявен на заинтересованите собственици по чл.131 от ЗУТ чрез обнародване на съобщение в Държавен вестник, брой 1 от 06.01.2026г. Видно от акт за приключило обявяване от 06.02.2026г., в законоустановения срок не са постъпили възражения и искания по проекта.
Проектът за Подробен устройствен план - Парцеларен план (ПУП-ПП) за трасе на кабели 20kV за захранване на нов БКТП в ПИ с идентификатор 47202.13.360 по КК на с. Маринка, находящ се в местност „Долни плочи“, землище на с.Маринка, община Бургас, е разгледан на заседание на ОЕСУТ при Община Бургас, проведено на 04.03.2026г. Видно от Решение, обективирано в Протокол № 4/04.03.2026г. по т.6 от дневния ред на ОЕСУТ при Община Бургас, същият е приет.

Проектът е изготвен в обем и съдържание, съгласно изискванията на Наредба №8/МРРБ за ОС на УП, при спазване изискванията на ЗУТ и Наредба №7/МРРБ за ПНУОВТУЗ.
Предвид гореизложеното и на основание чл. 21, ал. 1, т. 11 от ЗМСМА, във връзка с чл. 129, ал. 1 от ЗУТ и като взех предвид Решение № БС-124-ЕО/25.09.2025г. на РИОСВ-Бургас, акт за приключило обявяване от 06.02.2026г., Протокол-Решение № 4/04.03.2026г. на ОЕСУТ при Община Бургас по т.6 от дневния ред, предлагам Общински съвет Бургас да вземе следното:
Р Е Ш Е Н И Е:
На основание чл. 21, ал. 1, т.11 от ЗМСМА, във връзка с чл. 129, ал.1 от ЗУТ, Общински съвет Бургас одобрява Подробен устройствен план - Парцеларен план (ПУП-ПП) за трасе на кабели 20kV за захранване на нов БКТП в ПИ с идентификатор 47202.13.360 по КК на с. Маринка, находящ се в местност „Долни плочи“, землище на с.Маринка, община Бургас, съгласно приложения проект, който е неразделна част от настоящото решение. 
Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.
Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: Протокол-Решение № 4/04.03.2026г. на ОЕСУТ при Община Бургас по т.6 от дневния ред, акт за приключило обявяване от 06.02.2026г. Решение № БС-124-ЕО/25.09.2025г. на РИОСВ-Бургас, писмо изх.№ 11695397-1/27.10.2025г. на „Електроразпределение Юг“ ЕАД, писмо изх.№ ТД-2788-1/26.11.2025г. на „ВиК“ ЕАД гр. Бургас, Протокол от 12.12.2024г. на ОПУ-Бургас; заявление вх.№ 94-01-43929/12.12.2025г.; Решение по т.42 от Протокол № 27/29.07.2025г. на Общински съвет Бургас; Проект за ПУП-ПП.
ИНЖ. ЧАНКА  КОРАЛСКА
Заместник-кмет „Строителство,

инвестиции и регионално развитие“










